News Update: Elon Musk ขายหุ้น Tesla อีก $900 ล้าน ขาดอีกแค่ 5 ล้านหุ้น ตามโพลทวิต คาดสิ้นปี ขายรวมทั้งหมด $18,000 ล้าน - FINNOMENA
Elon Musk ขายหุ้น Tesla เพิ่มอีก 906 ล้านดอลลาร์ ใกล้เป้าหมายขายหุ้น 10% ของที่ถืออยู่ คาดว่ามูลค่าขายรวมทั้งหมดจะสูงถึง 18,000 ล้านดอลลาร์ ภายในสิ้นปีนี้
15 ธ.ค. 2564

Elon Musk ขายหุ้น Tesla เพิ่มอีก 906 ล้านดอลลาร์ ใกล้เป้าหมายขายหุ้น 10% ของที่ถืออยู่ คาดว่ามูลค่าขายรวมทั้งหมดจะสูงถึง 18,000 ล้านดอลลาร์ ภายในสิ้นปีนี้
เพื่อให้ถึง 10% ตามโพลทวิตเตอร์ Elon Musk จะต้องขายหุ้นมากกว่า 17 ล้านหุ้น จากที่ถืออยู่กว่า 170 ล้านหุ้น ซึ่งคิดเป็นประมาณ 1.7% ของหุ้น Tesla ทั้งหมด
เอกสารที่ Tesla ยื่น ก.ล.ต.สหรัฐฯ ระบุว่า เมื่อวันจันทร์ (13 ธ.ค.) Elon Musk ขายหุ้น Tesla เพิ่มอีก 934,091 หุ้น คิดเป็นมูลค่า 906 ล้านดอลลาร์
ล่าสุด (14 ธ.ค.) ราคาหุ้น Tesla ปรับตัวลงมา 0.82% ปิดที่ 958 ดอลลาร์
ข้อมูลจาก InsiderScore/Verity รายงานว่า Elon Musk ขายหุ้นไปแล้วทั้งหมด 11.9 ล้านหุ้น คิดเป็นมูลค่า 12,700 ล้านดอลลาร์ โดยเขาต้องขายหุ้น Tesla เพิ่มอีกประมาณ 5 ล้านหุ้น เพื่อให้ถึง 10% ของที่ถืออยู่
เหตุผลหลักในการขายหุ้นของ Elon Musk คือการนำเงินมาจ่ายภาษีใช้สิทธิ Option ที่จะครบกำหนดในอีกไม่ถึง 1 ปีข้างหน้า
ในปี 2012 ซีอีโอของ Tesla ได้แพ็กเกจค่าตอบแทนเป็นสิทธิ Option สำหรับหุ้นจำนวน 22.8 ล้านหุ้น ที่กำลังจะหมดอายุในเดือน ส.ค. ปีหน้า ซึ่ง Option ดังกล่าวมีมูลค่ามากกว่า 28,000 ล้านดอลลาร์ นั่นหมายถึงภาษีมูลค่าสูงถึง 15,000 ล้านดอลลาร์
รายงานระบุว่า 6.5 ล้านหุ้นที่ขายไป ครอบคลุมภาษี Option ที่ 15 ล้านสิทธิ และเพื่อครอบคลุมภาษีทั้งหมด Elon Musk ต้องใช้สิทธิ Option อีก 7.8 ล้านสิทธิ และขายหุ้น Tesla เพิ่มอีก 4,000 ล้านดอลลาร์
จากมุมมองด้านภาษี Elon Musk น่าจะขายหุ้นจำนวน 934,000 หุ้น (จำนวนล่าสุดที่ขาย) อีกประมาณ 5 ครั้ง เพื่อบรรลุเป้าหมายในสิ้นปีนี้
จนถึงตอนนี้ Elon Musk ได้ขายหุ้นประมาณ 5.4 ล้านหุ้นออกมาเป็นเงินสดที่ไม่เกี่ยวข้องกับการใช้สิทธิ Option หรือการจ่ายภาษี ซึ่งถ้าเขาต้องการเงินสดเพื่อนำมาเป็นทุน SpaceX หรือธุรกิจอื่นๆ จำนวนหุ้นที่ขายจะสูงกว่า 17 ล้านหุ้น โดยไม่มีใครคาดเดาได้ว่าเท่าไร
อ้างอิง: https://www.cnbc.com/2021/12/14/elon-musks-stock-sales-could-total-18-billion-by-the-end-of-year-.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA